*ZŠ Jána AMosa Komenského, Nová cesta 9, Tvrdošovce 94110*

Metodický list k aktivite:

PreČo kupovať slovenské výrobky

**Cieľ:** zvýšiť počet kúpených slovenských výrobkov

**Vyuč. predmet:** SVOV v ŠKD , matematika, vlastiveda

**Pomôcky:** prázdne obaly od potravín, košíky, pokladnica, platidlo, výkresy, farbičky

**Príprava: \*** tu sme prípravnú informáciu zámerne zamlčali – bol tu rozdiel medzi nakupovaním podľa chuti a potom podľa informácie, ktorú sme neskôr sprostredkovali zážitkovou formou - veď aj do obchodu chodíme kupovať to, čo doma chýba a nie s cieľom podporovať našu ekonomiku – spojiť sa to však dá hravo

**Postup:** Deti v miestnosti čakala pokladnica a prázdne obaly. Rozdelili sme si košíky a išlo sa na nakupovanie. Po nákupe sme si všimli aj prázdnu pokladnicu. Symbolizovala našu štátnu kasu, ktorá sa naplní len vďaka nákupu potravín slovenských výrobcov a predajcov. Z minulej aktivity už deti vedeli hľadať tieto informácie na obale. V skupinkách si pretriedili nákup a priradili si 1 gaštan za každý slovenský výrobok. Nasledoval rozhovor o tom, čo všetko nám platí štát a prečo by sme mali podporovať predaj práve našich výrokov. Zľahka sme sa dotkli tém ako je zľavnené cestovné a vstupné pre deti a dôchodcov, aktuálne podporovanie škôl v prírode, zamestnanosť a pod.

**Zhrnutie:** Deti si pri výbere dobrôt budú všímať aj výrobcu a pri porovnateľnej chuti mu dajú prednosť.







